Diari Oficial de la Generalitat Valenciana


Sumari del DOGV 9630, del 03-07-2023 (2023/7475)

RESOLUCIÓ de 26 de juny de 2023, de la consellera de Justícia, Interior i Administració Pública, per la qual es proveeix, pel sistema de lliure designació, un lloc de treball de naturalesa funcionarial anunciat en la convocatòria número 40/2023, de 3 d'abril de 2023.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9630

Data del DOGV
:   03-07-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/7475


Data del document
:   26-06-2023

Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Interior i Administració Pública
    * concurs administratiu

RESOLUCIÓ de 26 de juny de 2023, de la consellera de Justícia, Interior i Administració Pública, per la qual es proveeix, pel sistema de lliure designació, un lloc de treball de naturalesa funcionarial anunciat en la convocatòria número 40/2023, de 3 d'abril de 2023. [2023/7475]  
Vista la Resolució de 3 d'abril de 2023, de la Direcció General de Funció Pública, per la qual es convoca la provisió, pel sistema de lliure designació, del lloc de treball de naturalesa funcionarial número 29315, denominat cap del Servei de Simplificació i Modernització Administrativa de l'Administració Autonòmica, en la Conselleria de Justícia, Interior i Administració Pública, convocatòria número 40/2023 (DOGV 9571, 11.04.2023).  
Vist l'informe preceptiu i vinculant de data 4 de maig de 2023, emés per la Direcció General de Funció Pública, sobre el compliment dels requisits de participació de les persones interessades per a la provisió corresponent a l'esmentada convocatòria número 40/2023.  
  
Vist l'informe favorable de data 24 de maig de 2023, de la Sotssecretaria de la Conselleria de Justícia, Interior i Administració Pública, en el qual, tenint en compte el seu perfil, formació i experiència professional, es proposava Francisco Pérez Roig, candidat de l'Administració general de l'Estat, per a la provisió del lloc 29183, corresponent a l'esmentada convocatòria 40/2023.  
Vist l'informe preceptiu i vinculant, en sentit favorable, emés pel Ministeri d'Hisenda i Funció Pública el 16 de juny de 2023, relatiu al nomenament, pel sistema de lliure designació, de Francisco Pérez Roig, candidat proposat per al lloc esmentat.  
Tot això, en compliment del que es disposa en l'article 67 del Reial decret 364/1995, de 10 de març, pel qual s'aprova el Reglament general d'ingrés del personal al servei de l'Administració general de l'Estat i de provisió de llocs de treball i promoció professional dels funcionaris civils de l'Administració general de l'Estat.  
Vist que la present resolució ha sigut fiscalitzada de conformitat.  
Vist el que s'estableix en l'article 62.2 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, la publicació de la present resolució servirà de notificació a totes les persones interessades, a l'efecte de possibles impugnacions o recursos.  
  
De conformitat amb el que es disposa en la base quarta de la resolució de convocatòria esmentada; en els articles 110 i 115 de la Llei 4/2021, de 16 d'abril, de la funció pública valenciana; així com en els articles 58 i següents del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana; i en virtut de l'article 69 del Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat (DOGV 8590, 12.07.2019); i de l'article 4 del Decret 172/2020, de 30 d'octubre, del Consell, pel qual s'aprova el Reglament orgànic i funcional de la Conselleria de Justícia, Interior i Administració Pública (DOGV 8959, 24.11.2020), resolc:  
  
  
Primer  
Nomenar Francisco Pérez Roig, funcionari de carrera del cos superior de sistemes i tecnologia informació Administració de l'Estat, subgrup A1, amb NRP \*\*\*7814\*\*\*, com a cap del Servei de Simplificació i Modernització Administrativa de l'Administració Autonòmica, lloc número 29785, subgrup A1, sector indistint (G/E), obert a altres administracions públiques, complement de destinació nivell 28 i complement específic E050; el qual, de conformitat amb el que s'estableix en l'article 34 de la Llei 4/2021, de 16 d'abril, de la funció pública valenciana, no s'integrarà en l'Administració de la Generalitat.  
  
Segon  
El cessament en l'actual lloc de treball de la persona interessada es produirà d'ofici el mateix dia en què es publique la present resolució en el Diari Oficial de la Generalitat Valenciana.  
La presa de possessió en la nova destinació de la persona interessada es produirà l'endemà de la publicació de la present resolució en el Diari Oficial de la Generalitat Valenciana.  
  
Contra la present resolució, que posa fi a la via administrativa, es podrà interposar, potestativament, un recurs de reposició davant del mateix òrgan que ha dictat l'acte, en el termini d'un mes comptat des de l'endemà de ser publicada; o bé, un recurs contenciós administratiu davant del Jutjat Contenciós Administratiu de València, o davant del jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats des de l'endemà de la publicació. Tot això, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que s'hi considere oportuna.  
  
  
València, 26 de juny de 2023.- La consellera de Justícia, Interior i Administracions Públiques: Gabriela Bravo Sanestanislao.